ᱢᱩᱞᱛᱟᱱ ᱦᱚᱱᱚᱛ

ᱢᱩᱞᱛᱟᱱ ᱦᱚᱱᱚᱛ  (ᱩᱨᱫᱩ: ضِلع مُلتان), ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱧᱡᱟᱵᱽ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱢᱩᱞᱛᱟᱱ ᱥᱚᱦᱚᱨ ᱠᱟᱱᱟ ᱾ ᱦᱚᱱᱚᱛ ᱨᱮ ᱕.᱔᱕ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ (᱒᱐᱒᱔ ᱥᱮᱨᱢᱟ ᱞᱮᱠᱟᱛᱮ) ᱟᱨ ᱱᱚᱣᱟ ᱨᱮᱱᱟᱜ ᱚᱥᱟᱹᱨ ᱵᱤᱥᱟᱹᱨ ᱫᱚ ᱓,᱗᱒᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱢᱩᱞᱛᱟᱱ ᱥᱚᱫᱚᱨ, ᱢᱩᱞᱛᱟᱱ ᱥᱚᱦᱚᱨ, ᱡᱟᱞᱟᱞᱯᱩᱨ ᱯᱤᱨᱣᱟᱞᱟ ᱟᱨ ᱥᱩᱡᱟᱵᱟᱫᱽ ᱨᱮᱱᱟᱜ ᱛᱚᱦᱥᱤᱞ ᱠᱚ ᱥᱮᱞᱮᱫ ᱟᱠᱟᱱᱟ ᱾

ᱵᱷᱮᱦᱟᱨᱤ, ᱠᱷᱟᱱᱮᱣᱟᱞ ᱟᱨ ᱞᱳᱫᱷᱨᱟᱱ ᱫᱚ ᱢᱩᱞᱛᱟᱱ ᱦᱚᱱᱚᱛ ᱨᱮᱱᱟᱜ ᱛᱚᱦᱥᱤᱞ ᱛᱟᱦᱮᱸ ᱠᱟᱱᱟ ᱾ ᱑᱙᱗᱖ ᱥᱟᱞ ᱨᱮ ᱵᱷᱮᱦᱟᱨᱤ ᱫᱚ ᱵᱷᱮᱜᱟᱨ ᱦᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱾ ᱑᱙᱘᱕ ᱥᱟᱞ ᱨᱮ ᱠᱷᱟᱱᱮᱣᱟᱞ ᱢᱩᱞᱛᱟᱱ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱢᱤᱫᱴᱟᱹᱝ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱞᱳᱫᱷᱚᱨᱚᱱ ᱫᱚ ᱑᱙᱙᱑ ᱥᱟᱞ ᱨᱮ ᱢᱩᱞᱛᱟᱱ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱢᱤᱫ ᱮᱴᱟᱜ ᱦᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱾

ᱴᱷᱟᱶ
ᱢᱩᱞᱛᱟᱱ ᱦᱚᱱᱚᱛ ᱫᱚ ᱠᱚᱧᱮ ᱟᱨ ᱠᱚᱧᱮ ᱥᱟᱢᱟᱝ ᱨᱮ ᱠᱷᱟᱱᱮᱣᱟᱞ, ᱥᱟᱢᱟᱝ ᱨᱮ ᱵᱷᱮᱦᱟᱨᱤ ᱟᱨ ᱮᱛᱚᱢ ᱨᱮ ᱞᱳᱫᱷᱨᱟᱱ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱯᱟᱪᱮ ᱥᱤᱢᱟᱹ ᱨᱮ ᱪᱤᱱᱟᱵᱽ ᱜᱟᱰᱟ ᱢᱮᱱᱟᱜᱼᱟ, ᱡᱟᱦᱟᱸ ᱥᱮᱫ ᱢᱩᱡᱚᱯᱷᱯᱷᱚᱨᱜᱚᱲ ᱢᱮᱱᱟᱜᱼᱟ ᱾ ᱵᱟᱦᱟᱣᱟᱞᱯᱩᱨ ᱦᱚᱱᱚᱛ ᱫᱚ ᱥᱚᱛᱞᱩᱡᱽ ᱯᱟᱨᱚᱢ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾

ᱰᱮᱢᱚᱜᱨᱟᱯᱷᱤ
ᱦᱚᱲ ᱮᱞ

᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ ᱢᱩᱞᱛᱟᱱ ᱦᱚᱱᱚᱛ ᱨᱮ ᱗᱕,᱘᱓᱒ ᱜᱚᱴᱟᱝ ᱚᱲᱟᱜ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱫᱚ ᱔,᱗᱔᱖,᱑᱖᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱩᱞᱛᱟᱱ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱔᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱕.᱓᱖% - ᱠᱚᱲᱟ ᱫᱚ ᱖᱕.᱑᱗% ᱟᱨ ᱛᱤᱨᱞᱟᱹ ᱫᱚ ᱔᱕.᱕᱔% ᱛᱟᱦᱮᱸ ᱠᱟᱱᱟ ᱾ ᱒,᱐᱕᱘,᱙᱒᱐ (᱔᱓.᱓᱘%) ᱦᱚᱲ ᱥᱚᱦᱚᱨᱤ ᱡᱟᱭᱜᱟ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱑,᱒᱙᱓,᱕᱑᱔ (᱒᱗.᱒᱕%) ᱫᱚ ᱑᱐ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱠᱟᱱᱟ ᱠᱚ ᱾ ᱒᱐᱒᱓ ᱥᱮᱨᱢᱟ ᱨᱮ, ᱦᱚᱱᱚᱛ ᱨᱮ ᱘᱘᱗,᱓᱐᱔ ᱜᱚᱴᱟᱝ ᱚᱲᱟᱜ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱫᱚ ᱕,᱓᱖᱒,᱓᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱫᱷᱚᱨᱚᱢ

+ ᱢᱩᱞᱛᱟᱱ ᱦᱚᱱᱚᱛ ᱨᱮ ᱫᱷᱚᱨᱚᱢᱫᱷᱚᱨᱚᱢᱜᱩᱴ ᱠᱚ᱑᱙᱔᱑᱒᱐᱑᱗᱒᱐᱒᱓ᱦᱚᱲ ᱮᱞ% ᱤᱥᱞᱟᱢ 15px ᱔᱒᱘,᱖᱕᱙᱔,᱗᱑᱖,᱒᱖᱗᱕,᱒᱙᱕,᱓᱑᱕᱙᱙.᱑᱕% ᱦᱤᱱᱫᱩ 15px᱑᱐᱑,᱙᱘᱕᱒,᱓᱖᱖᱑,᱗᱐᱙᱐.᱐᱓% ᱥᱤᱠᱷ 15px᱖,᱘᱐᱒᱑᱒᱐᱐% ᱤᱥᱟᱹᱭ 15px᱑,᱐᱑᱒᱒᱕,᱖᱙᱓᱔᱒,᱑᱕᱕᱐.᱗᱙%ᱚᱦᱢᱚᱫᱤ᱑,᱖᱖᱕᱑,᱑᱐᱕᱐.᱐᱒% ᱮᱴᱟᱜᱟᱜ᱑,᱔᱒᱘᱑᱗᱕᱓᱕᱘᱐.᱐᱑%ᱜᱩᱴ ᱦᱚᱲ ᱮᱞ᱕᱓᱙,᱘᱘᱖᱔,᱗᱔᱖,᱑᱖᱖᱕,᱓᱔᱐,᱗᱖᱒᱑᱐᱐% 

ᱯᱟᱹᱨᱥᱤ

᱒᱐᱐᱓ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱖᱓.᱘᱙% ᱦᱚᱲ ᱮᱞ ᱫᱚ ᱥᱟᱨᱟᱭᱠᱤ, ᱑᱖% ᱫᱚ ᱯᱟᱧᱡᱟᱵᱤ ᱟᱨ ᱑᱗.᱗᱒% ᱫᱚ ᱩᱨᱫᱩ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱛᱚᱦᱥᱤᱞ
 ᱡᱟᱞᱟᱞᱯᱩᱨ ᱯᱤᱨᱣᱟᱞᱟ
 ᱢᱩᱞᱛᱟᱱ ᱥᱚᱦᱚᱨ
 ᱢᱩᱞᱛᱟᱱ ᱥᱚᱫᱚᱨ
 ᱥᱩᱡᱟᱵᱟᱫᱽ

ᱥᱤᱢᱟᱹ ᱦᱟᱹᱴᱤᱧ
ᱢᱩᱞᱛᱟᱱ ᱦᱚᱱᱚᱛ ᱫᱚ ᱱᱟᱣᱟ ᱞᱳᱠᱟᱞ ᱜᱚᱵᱷᱚᱨᱱᱢᱮᱱᱴ ᱥᱤᱥᱴᱮᱢ ᱥᱟᱶ ᱡᱚᱲᱟᱣ ᱠᱟᱛᱮ ᱰᱤᱢᱟᱨᱠᱮᱴ ᱟᱠᱟᱱᱟ ᱾

ᱡᱚᱛᱚ ᱛᱚᱦᱥᱤᱞ ᱥᱚᱦᱚᱨ ᱟᱨ ᱗ ᱛᱚᱦᱥᱤᱞ ᱥᱚᱫᱚᱨ ᱯᱚᱫᱽ ᱠᱚ ᱢᱟᱦᱟᱱᱚᱜᱚᱨ ᱱᱤᱜᱟᱢ ᱨᱮ ᱥᱮᱞᱮᱫᱚᱜ ᱨᱮᱱᱟᱜ ᱯᱨᱚᱥᱛᱟᱣ ᱟᱠᱟᱱᱟ ᱾

ᱛᱚᱦᱥᱤᱞ ᱥᱚᱦᱚᱨ ᱨᱮᱱᱟᱜ ᱘᱒ ᱜᱚᱴᱟᱝ ᱛᱟᱞᱢᱟ ᱯᱚᱨᱤᱥᱚᱫᱽ ᱢᱟᱦᱟᱱᱚᱜᱚᱨ ᱱᱤᱜᱟᱢ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾

ᱛᱚᱦᱥᱤᱞ ᱥᱚᱫᱚᱨ ᱨᱮᱱᱟᱜ ᱯᱚᱫᱽ ᱵᱟᱠᱷ ᱢᱩᱵᱟᱨᱟᱠ, ᱵᱩᱥᱛᱤ ᱵᱟᱝ ᱵᱟᱦᱟᱫᱩᱨᱯᱩᱨ ᱟᱨ ᱛᱟᱡᱽᱯᱩᱨ ᱥᱚᱱᱰᱮᱞᱟ ᱦᱟᱢᱤᱫᱽᱯᱩᱨ ᱠᱚᱱᱳᱨᱟ ᱠᱳᱴ ᱨᱚᱵᱽ ᱱᱟᱵᱟᱡᱽ ᱟᱨ ᱱᱟᱭᱣᱟᱞᱟ ᱫᱚ ᱢᱟᱦᱟᱱᱚᱜᱚᱨ ᱱᱤᱜᱟᱢ ᱨᱮᱱᱟᱜ ᱦᱟᱹᱴᱤᱧ ᱦᱩᱭᱩᱜᱼᱟ ᱾

ᱱᱳᱴ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Multan City
 Hamara Multan
 Multan District


ᱛᱷᱚᱠ:ᱯᱟᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱱᱚᱛ ᱠᱚ